ಎರಡು ಪ್ರಮುಖ ಬೇಡಿಕೆಗಳನ್ನು ಈಡೇರಿಸಿ ಚಿತ್ರದುರ್ಗ,ಜು.29ಹಿ.ಸ: ಕೋರೋನಾ ಪ್ರಂಟ್ ವಾರಿಯರ್ಸ್ ಆಗಿ ಕೆಲಸಮಾಡುತ್ತಿರುವ ಆಶಾ ಕಾರ್ಯಕರ್ತೆಯರು ಕಳೆದ ೧೦ ದಿನಗಳಿಂದ ಕೆಲಸಕ್ಕೆ ಹಾಜರಾಗದೆ ಎರಡು ಪ್ರಮುಖ ಬೇಡಿಕೆಗಳನ್ನು ಈಡೇರಿಸುವಂತೆ ಪ್ರತಿಭಟನೆ ನಡೆಸುತ್ತಿದ್ದಾರೆ. ಆದರೆ ಇಂದು ರಾಜ್ಯ ನಾಯಕರ ಜೊತೆ ಸಿಎಂ ಹಾಗೂ ಶ್ರೀರಾಮುಲು ಮಾತುಕತೆ ನಡೆಸಿದ ಫಲವಾಗಿ ಕಾಲಾವಾಶ ನೀಡುವಂತೆ ಕೇಳಿದ್ದು, ಇಂದು ತಮ್ಮ ಮುಷ್ಕರ ಹಿಂದಕ್ಕೆ ಪಡೆದಿದ್ದಾರೆ.ರಾಜ್ಯದಾದ್ಯಂತ ಕೋರೋನಾ ವಾರಿಯರ್ಸ್ ಗಳಾಗಿ ಅಶಾ, ಹಾಗೂ ಅಂಗವಾಡಿ ಕಾರ್ಯಕರ್ತೆಯರು , ವೈದ್ಯರು ಪೋಲಿಸರು ಕೆಲಸ ಮಾಡಿಕೊಂಡು ಬರುತ್ತಿದ್ದಾರೆ. ಅದರಲ್ಲಿ ವೈದ್ಯರು ತಮ್ಮ ಬೇಡಿಕೆಗಳನ್ನು ಸರ್ಕಾರದ ಮುಂದಿಟ್ಟು ಅವರ ವೇತನ ಹೆಚ್ಚಿಸಿಕೊಂಡಿದ್ದಾರೆ. ಅದರಂತೆ ಆಶಾ ಕಾರ್ಯಕರ್ತೆಯರೂ ಕೂಡ ಕಳೆದ ೨೦ ದಿನಗಳಿಂದ ತಮಗೂ ಗೌರವ ಧನ ೧೨ ಸಾವಿರ ನಿಡಬೇಕು. ಹಾಗೂ ಸರ್ಕಾರಿ ಪಿಪಿಇ ಕಿಟ್ ಗಳನ್ಬು ನೀಡಬೇಕು. ಆರೋಗ್ಯ ಸಮಾಗ್ರಿಗಳನ್ನು ನೀಡಬೇಕು ,ಆಶಾ ಕಾರ್ಯಕರ್ತೆಯರು ಹಾಗು ಅವರ ಕುಟುಂಬದವರಿಗೆ ಕೋರೋನಾ ಸೋಂಕು ತಗುಲಿದರೆ ಅವರಿಗೆ ಉಚಿತವಾಗಿ ಚಿಕಿತ್ಸೆ ನೀಡಬೇಕು. ಎಂಬ ಬೇಡಿಕೆಗಳನ್ನು ಸರ್ಕಾರದ ಮುಂದೆ ಇಟ್ಟಿದ್ದರು. ಆದರೆ ಇದುವರೆಗೂ ಭರವಸೆ ನೀಡಿರುವ ಆರೋಗ್ಯ ಮಂತ್ರಿ ಶ್ರಿರಾಮುಲು ಹಾಗೂ ಸಿಎಂ ಯಡಿಯೂರಪ್ಪ ಇದುವರೆಗೂ ಈಡೆರಿಸಲ್ಲ. ಬರೀ ಪೊಳ್ಳು ಭರವಸೆಯಾಗಿದೆ. ಭರವಸೆಯ ಬದಲು ಕೂಡಲೇ ಬೇಡಿಕೆಗಳನ್ನು ಈಡೇರಿಸಿ ಸರ್ಕಾರಿ ಆದೇಶ ಹೊರಡಿಸಬೇಕು. ಇಲ್ಲದೆ ಹೋದರೆ ನಾವ್ಯಾರೂ ಕೆಲಸಕ್ಕೆ ಬರುವುದಿಲ್ಲ. ಎಂದು ಕೂಡ ಬೆದರಿಕೆ ಹಾಕಿದ್ದರು. ಇದರ ಬೆನ್ನಲ್ಲೆ ಪ್ರತಿಭಟನೆಯನ್ನು ಮುಂದುವರೆಸಿಕೊಂಡು ಬಂದಿದ್ದಾರೆ. ಚಿತ್ರದುರ್ಗ ಜಿಲ್ಲೆಯಲ್ಲೂ ಕೂಡ ಆಶಾ ಕಾರ್ಯಕರ್ತೆಯರು ಸುಮಾರು 1480 ಜನರಿದ್ದು, ಕೋರೋನಾ ಸೋಂಕು ಹರಡುವ ಕಾಲದಿಂದಲೂ ಅಂದರೆ ಮಾರ್ಚ್ ನಿಂದಲೂ ನಿರಂತರವಾಗಿ ಕರ್ತವ್ಯ ನಿರ್ವಹಿಸಿಕೊಂಡು ಬರುತ್ತಿದ್ದೆವೆ.ಮಾರ್ಚ್ ತಿಂಗಳಿಂದ ಏಪ್ರಿಲ್ ತಿಂಗಳವರೆಗೂ ಗೌರವ ಧನ ನೀಡಿರುವ ಸರ್ಕಾರ ಜೂನ್ ಮತ್ತು ಜುಲೈ ತಿಂಗಳ ಗೌರವ ಧನ ನೀಡಿಲ್ಲ.ಇಂತಹ ಸಂಕಷ್ಟಗಳ ನಡುವೆಯೂ ಕೆಲಸ ಮಾಡುವ ನಮಗೆ ಸರ್ಕಾರ ಬೇಡಿಕೆಗಳನ್ನು ಈಡೇರಿಸದೆ ತಾತ್ಸಾರ ತೋರಿಸುತ್ತಿದೆ. ಇಂದು ನಮ್ಮ ರಾಜ್ಯ ನಾಯಕರು ಸಿಎಂ ಹಾಗೂ ಆರೋಗ್ಯ ಮಂತ್ರಿ ಶ್ರಿರಾಮುಲು ಅವರುಗಳ ಮನೆಯನ್ನು ಮುತ್ತಿಗೆ ಹಾಕಿದ್ದು, ಸಿಎಂ ಹಾಗೂ ಶ್ರೀರಾಮುಲು ಅವರು ಮಾತು ಕತೆ ನಡೆಸಿದ್ದಾರೆ. ಇದರ ಫಲವಾಗಿ ಕೆಲ ದಿನಗಳ ಕಾಲಾವಕಾಶವನ್ನು ಸರ್ಕಾರ ಕೇಳಿದ್ದು, ತಾತ್ಕಾಲಿಕವಾಗಿ ಪ್ರತಿಭಟನೆಯನ್ನು ಹಿಂದಕ್ಕೆ ಪಡೆಯಲಾಗಿದೆ. ಅದರೆ ನಮ್ಮ ಹೋರಾಟ ನಿರಂತರ ಬೇಡಿಕೆಗಳನ್ನು ಈಡೇರದೆ ಹೋದರೆ ಮತ್ತೆ ಹೋರಾಟವನ್ನು ಆರಂಭಿಸುತ್ತೆವೆ . ಇಂದು ಸಂಜೆ ಕುಳಿತು ಪ್ರಮುಖರು ಮುಂದಿನ ಹೋರಾಟದ ಬಗ್ಗೆ ತಿರ್ಮಾನ ತೆಗೆದುಕೊಳ್ಳುತ್ತೇವೆ ಎಂದು ಸಂಚಾಲಕ ರವಿಕುಮಾರ್ ಹೇಳಿದ್ದಾರೆ.ಹಿಂದೂಸ್ತಾನ್ ಸಮಾಚಾರ್ಪ್ರಬಿಎಂವೈ